Praha 1

Praha 1 je pražská mestská časť ležiaca v centrálnej oblasti Prahy a v roku 1990 bola ustanovená ako jedna z 56, neskôr 57 mestských častí. Vykonáva rozšírenú pôsobnosť štátnej správy a je od svojho vzniku jedným zo správnych obvodov, ktorých počet sa 1. júla 2001 ustálil na 22. Tvorí ju celé katastrálne územie Staré Město a Josefov, ďalej veľká časť katastrálnych území Hradčany, Malá Strana a Nové Město a čiastočne časti katastrálnych území Vinohrady a Holešovice.

Mestský obvod Praha 1 bol ustanovený zákonom o územnom členení štátu od 1. júla 1960. Od roku 1990 bol predefinovaný ako územie tvorené mestskou časťou Praha 1. Hranice územia sa tým nijako nezmenili.

 
Mestské časti Prahy
Správne obvody Prahy